Arĥangelsko

Arĥangelsko aŭ Arkangelsko () estas rusia urbo, kiu troviĝas je la dekstra bordo kaj insuloj de rivero Severnaja Dvina (Северная Двина) (norda Dvino).

La urbo estas ĉefurbo de Arĥangelska provinco.

Arĥangelsko fondiĝis en la jaro 1583 laŭ ordono de Ivano la Terura, sed la oficiala fondojaro de la urbo estas 1584. Dum siaj fruaj jardekoj de ekzistado ĝi estis nomata "Nova urbo". Arĥangelsko estis la plej granda marhaveno de Rusio. Graveco de la urbo malplialtiĝis dum la jaroj 1700–1722, kiam laŭ ordono de Petro la Granda ĉia ekstera komerco estis relokita de la rivero Severnaja Dvina al la rivero Neva, sed la urbo restis la centro de markomerco de norda Rusio. En la 17-a jarcento ĝia disvolviĝo estis kaŭzita de evoluo de perblankmara komerco kun Britio kaj aliaj okcidenteŭropaj ŝtatoj. Je limo de 17-a kaj 18-a jarcentoj Arĥangelsko grave rolis en historio de la rusia mararmea komerca floto. En jaroj 1918–1919 la urbo estis okupita de britaj, usonaj kaj francaj armeoj, sed en 1920 ĝi estis liberigita fare de la Ruĝa Armeo.

Ekonomio de la urbo nun baziĝas je lignreciklada kaj ligna-ĥemia industrio. Grandindustrio estas prezentita ĉe uzinoj por konstruo de stabloj por lignreciklada industrio. En la urbo funkcias ankaŭ ŝipkonstruejoj kaj ŝipaj reparejoj.

Kodo de OKATO de la urbo (en jaro 2005) estas 11401.

En la urbo estas fervoja stacio.

En jaro 1959 la urbo havis 262,9 mil loĝantojn.

 Vidu ankaŭ 
 Anatolij Bovikin
 Tramtransporto en Arĥangelsko
 Trolebusa transporto en Arĥangelsko

 Eksteraj ligiloj 

 http://www.arhcity.ru 
 http://www.pomorsu.ru  
 http://www.agtu.ru  
 http://www.nsmu.ru  


Kategorio:Urboj de Arĥangelska provinco